**Návrh**

**Zmluva**

**o poskytnutí finančných prostriedkov**

**na mzdy a prevádzku školy a školského zariadenia, uzatvorená podľa § 6 ods. 12, § 9aa zákona č. 596/2003 o štátnej správe v školstve a školskej samospráve a o zmene a doplnení niektorých zákonov v znení neskorších predpisov**

**Zmluvné strany**

1. Poskytovateľ :

Názov : Mesto Levoča

Sídlo : Námestie Majstra Pavla č.4, 054 01 Levoča

Meno a priezvisko štatutárneho orgánu : Ing. Miroslav Vilkovský, MBA, primátor mesta

Bankové spojenie : Slovenská sporiteľňa, a.s.

Číslo účtu (IBAN) : SK5409000000005075448662

IČO : 00329321

DIČ : 2020717734

(ďalej aj ako „poskytovateľ“)

a

2. Prijímateľ :

Názov : PaedDr. Ľubomíra Kučková

Sídlo : Ružová 31, 054 01 Levoča

Meno a priezvisko štatutárneho orgánu : PaedDr. Ľubomíra Kučková

Bankové spojenie : UniCredit Bank, a.s.

Číslo účtu (IBAN) : SK0811110000001274559017

IČO : 90000300

( ďalej aj ako „zriaďovateľ“)

súhlasne prehlasujú a svojimi podpismi potvrdzujú , že ako oprávnení a k právnym úkonom spôsobilí uzatvárajú túto zmluvu o poskytnutí finančných prostriedkov na mzdy a prevádzku školy a školského zariadenia.

**Článok 1**

**Predmet zmluvy**

1. Predmetom zmluvy je poskytnutie finančných prostriedkov zriaďovateľovi podľa počtu zapísaných detí, žiakov a poslucháčov, ktoré sú účelovo určené na mzdy a prevádzku škôl a školských zariadení:
   1. Školská jedáleň pri ZŠ
   2. Školský klub detí pri ZŠ

**Článok 2**

**Výška finančných prostriedkov na mzdy a prevádzku**

1. Finančné prostriedky na mzdy a prevádzku sa zriaďovateľovi poskytnú z finančných prostriedkov poukázaných poskytovateľovi podľa zákona č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov.
2. Finančné prostriedky sa zriaďovateľovi poskytnú v sume určenej na mzdy a prevádzku na žiaka školy a školského zariadenia, ktorá je vypočítaná podľa § 2 ods. 1 písm. c) nariadenia vlády Slovenskej republiky č. 668/2004 Z.z. o rozdeľovaní výnosu dane z príjmov územnej samospráve v znení neskorších predpisov podľa stavu počtu žiakov, zapísaných k 15. septembru príslušného školského roka v Centrálnom registri detí, žiakov a poslucháčov rezortného informačného systému – štatistický výkaz Škol (MŠVVŠ SR) 40-01.
3. Celková suma finančných prostriedkov, ktoré poskytovateľ poskytne zriaďovateľovi na základe tejto zmluvy je určená vo výške **93 035,-** eur (slovom: deväťdesiattritisíctridsaťpäť eur ) na príslušný kalendárny rok.
4. Poskytovateľ poskytne zriaďovateľovi finančné prostriedky mesačne vo výške jednej dvanástiny sumy, určenej v čl.2, bod 3 tejto zmluvy a to aj v nadväznosti na výšku poukázaného výnosu dane z príjmov mestu Levoča na plnenie predmetu tejto zmluvy. Finančný rozdiel v poukázaní celkovej sumy bude dorovnaný najneskôr k 25.12.2022.
5. Prijímateľ je povinný:
6. o poskytnutých finančných prostriedkoch viesť účtovnú evidenciu v súlade so všeobecne záväznými právnymi predpismi, najmä zákonom č. 431/2002 Z. z. o účtovníctve v znení neskorších predpisov,
7. bezodkladne písomne informovať poskytovateľa o každej skutočnosti, ktorá by mohla obmedziť alebo znemožniť využitie finančných prostriedkov v súlade s jej účelom v zmysle ustanovení tejto zmluvy,
8. predložiť poskytovateľovi finančné vyúčtovanie poskytnutých finančných prostriedkov najneskôr do 31. marca 2023. Súčasťou vyúčtovania je písomná rekapitulácia výdavkov a oznámenie o vrátení finančných prostriedkov v prípade, že prišlo k vráteniu finančných prostriedkov zo strany prijímateľa.
9. Prijímateľ je oprávnený čerpať poskytnuté finančné prostriedky najneskôr do 31. decembra 2022.
10. Prijímateľ je povinný nevyčerpané finančné prostriedky vrátiť na účet poskytovateľa uvedený v záhlaví tejto zmluvy najneskôr do 31. januára 2023. Za deň vrátenia finančných prostriedkov na účet poskytovateľa sa považuje deň ich pripísania na účet poskytovateľa

**Článok 3**

**Lehota na predloženie údajov**

Zriaďovateľ je povinný oznámiť poskytovateľovi údaje o počtežiakov školy a školských zariadení, ktoré majú sídlo na území mesta Levoča a to každoročne do 25. septembra. Údaje sú poskytnuté na účely rozdeľovania a poukazovania výnosu dane z príjmov územnej samospráve na nasledujúci kalendárny rok, podrobnosti o požadovaných údajoch a formu ich poskytnutia určuje ministerstvo.

**Článok 4**

**Lehota poskytnutia finančných prostriedkov a ich poukazovanie**

1. Poskytovateľ poskytne prijímateľovi finančné prostriedky na jeho bankový účet na vedenie prostriedkov poskytovaných zo štátneho rozpočtu uvedený v záhlaví tejto zmluvy.
2. Poskytovateľ poskytne prijímateľovi finančné prostriedky mesačne v lehote do 25. dňa v mesiaci

**Článok 5**

**Kontrola poskytovania údajov a kontrola použitia finančných prostriedkov**

1. Poskytovateľ môže vykonať kontrolu údajov, poskytnutých zriaďovateľom o počtežiakov školy a školských zariadení na účely rozdeľovania a poukazovania výnosu dane z príjmov do rozpočtu mesta Levoča na nasledujúci kalendárny rok.
2. Poskytovateľ vykonáva finančnú kontrolu na mieste u zriaďovateľa, ktorému poskytol účelovo určené finančné prostriedky zo svojho rozpočtu.
3. Poskytovateľ vykonáva u zriaďovateľa finančnú kontrolu efektívnosti, účelnosti, účinnosti a hospodárenia s poukázanými finančnými prostriedkami, kontrolu personálneho,  materiálno-technického a prevádzkového zabezpečenia školy a školského zariadenia, na ktorých krytie boli verejné zdroje použité. Starostlivosť o budovy, v ktorých škola a školské zariadenie sídli zabezpečuje zriaďovateľ na vlastné náklady.
4. Zriaďovateľ je povinný umožniť poskytovateľovi vykonať kontrolu hospodárnosti, efektívnosti, účinnosti a účelnosti nakladania s finančnými prostriedkami, pridelenými podľa tejto zmluvy.
5. Zriaďovateľ je povinný poskytovateľovi ku kontrole v určenej lehote predložiť doklady a informácie, týkajúce sa použitia poukázaných finančných prostriedkov, poskytnúť kontrole súčinnosť, umožniť jej vstup do sídla školy a školského zariadenia, vytvoriť podmienky pre výkon kontroly a prijať opatrenia na odstránenie zistených nedostatkov z kontroly.
6. Prijímateľ je povinný vrátiť poskytovateľovi v lehote určenej vo výzve, poskytnuté finančné prostriedky v prípade, že koná v rozpore s touto Zmluvou, najmä ak:
   1. nedodrží účel a podmienky poskytnutia finančných prostriedkov,
   2. nedodrží podmienky vyplývajúce zo všeobecne záväzných právnych predpisov, alebo nevedie účtovnú evidenciu v súlade so všeobecne záväznými právnymi predpismi, najmä so zákonom č. 431/2002 Z. z. o účtovníctve v znení neskorších predpisov.

**Článok 6**

**Sankcie**

1. Ak prijímateľ použije poskytnuté finančné prostriedky alebo ich časť v rozpore so stanoveným účelom uvedeným v tejto zmluve, je povinný do 15 dní od doručenia výzvy vrátiť poskytovateľovi poskytnuté finančné prostriedky vo výške ich použitia v rozpore so stanoveným účelom spolu s úrokom z omeškania vo výške 0,05 % za každý deň omeškania odo dňa neoprávneného použitia poskytnutých finančných prostriedkov alebo ich časti do vrátenia poskytnutých finančných prostriedkov alebo ich časti. Úrok z omeškania sa vypočíta zo sumy, ktorá bola použitá v rozpore so zmluvou.
2. Ak príjemca nezúčtuje poskytnuté finančné prostriedky v termíne do 31.12.2022 alebo ak bude ich zúčtovanie neúplné, alebo ak prijímateľ nevráti nepoužité finančné prostriedky v termíne do 31.12.2023, je povinný zaplatiť poskytovateľovi úrok z omeškania vo výške 0,05 % z nezúčtovanej sumy resp. z nevrátenej sumy a to za každý deň omeškania.
3. Sankcie sa považujú za uhradené dňom ich pripísania na účet poskytovateľa.

**Článok 7**

**Spoločné a záverečné ustanovenia**

1. Zmluva sa uzatvára na dobu určitú do 31. decembra 2022.
2. Zmluva nadobúda platnosť dňom podpisu zmluvnými stranami a účinnosť dňom nasledujúcim po dni jej zverejnenia na webovom sídle poskytovateľa.
3. Ak príjemca ukončí poskytovanie činnosti v priebehu rozpočtovaného roka, zúčtuje poskytnuté finančné prostriedky na mzdy a prevádzku ku dňu skončenia činnosti, najneskôr do 30 dní po ukončení a v tomto termíne vráti nevyčerpané poskytnuté finančné prostriedky na účet poskytovateľa.
4. Zmluvu je možné meniť a dopĺňať po dohode zmluvných strán, a to len vo forme písomných a riadne očíslovaných dodatkov.
5. Práva a povinnosti zmluvných strán, ktoré nie sú upravené v tejto zmluve, sa riadia ustanoveniami zákona č. 596/2003 Z.z. o štátnej správe v školstve a školskej samospráve v znení neskorších predpisov a zákona č. 40/1964 Zb. Občiansky zákonník v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
6. Táto zmluva je vyhotovená v dvoch rovnopisoch, z ktorých poskytovateľ a prijímateľ dostane po jednom vyhotovení.
7. Zmluvné strany vyhlasujú, že túto zmluvu uzavreli slobodne, nie za zjavne nevýhodných podmienok, prečítali ju, porozumeli jej a nemajú proti jej forme a obsahu žiadne námietky, čo potvrdzujú vlastnoručnými podpismi.

V Levoči, dňa ................................ V.........................................., dňa..................

.................................................

Poskytovateľ

.................................................

Zriaďovateľ